AaB spillede 0-0 i sidste træningskamp

AaB fik torsdag en lidt kedelig afslutning på træningsopholdet i Spanien. Det blev 0-0 mod Odd Grenland. Træner Erik Hamrén var rimelig tilfreds med den første time. Men hen mod kampens slutning var AaB'erne tappet for kræfter og nordmændene havde overtaget - dog uden at score. I 1. halvleg fik Lars Nilsson bolden i det norske net, men der blev ganske korrekt dømt off side. Thomas Enevoldsen havde en stor målchance. Det var AaB's tredie og sidste træningskamp under opholdet i La Manga i Spanien. Resultatet af opholdet blev to uafgjorte kampe og et nederlag.